da en en en fr de da id da nb da da da da da da da da en da da sv da da da da da da nb en nb en en
Historien gentog sig ikke –lilleputmester efter vanvittig kamp - Svanholm Cricketklub
Onsdag d. 26. september 2018 kl. 10:48 af Henrik Pfaff
For knap en måned siden spillede Svanholm og Ishøj den sidste kamp i den ordinære lilleputturnering. Stillingen var uafgjort, da holdene gik ind i sidste over med Ishøjs sidste gærde inde.
Keeperen Adyan Hussain havde overtaget kastetjansen – og kastede en udenom, så Ishøj vandt.
I finalen om lilleput-DM i Solvangsparken mellem de samme to hold stod det igen uafgjort 111-111, da sidste over skulle kastes.
Adyan Hussain skulle igen kaste, Ishøj havde to gærder igen. De to første bolde forbi offpinden. Tredje ramte gærdet. Ishøj sendt sidstemanden ind. Igen ramte Adyan gærdet. Kampen uafgjort.
Adyan rydder næstsidste gærde
Adyan har ryddet sidste gærde og der jubles
Der hoppes af glæde og dommer Kentorp på vej efter pindene - har ender altid med at blive rodet ind i de dramatiske kampe
Jublen endeløs selvom drengene endnu ikke vidste, hvem der blev mester.
Det afslørede DCFs Ole Roland under overrækkelsestalen. Efter reglerne i disse finaler er det således, at har et hold miste færre gærder end det andet – har det vundet. Reglen er så vidt huskes aldrig brugt tidligere i DCFs historie.
I det hele taget var det en vanvittig kamp.
På trods af, at de to spillere som dagen forinden i semifinalen havde lavet 169 point til sammen med 97 til Adyan Hussain (løbet ud!) og 62 til Harris Raswan kun producerede 21 tilsammen lykkedes det os, at skrabe 111 for 5 gærder sammen. Det skyldtes især en uafsluttet sjettegærdestand mellem topscorer Ahsan Rehman (24 not out) og Saif Alam (formentlig sit livs topnotering med 7 not out). Ishøjs venlige ekstrarubrik på 34 hjalp til.
Adyan i gang med sine 97 mod Albertslund/Køge
Ishøj havde en enkelt spiller helt i særklasse Mansoor Khan. Han slog en af Harris legspinnere i luften efter at være droppet tidligere ved 89 med 8 overe og seks Ishøj gærder tilbage. De skulle altså lave 22 for at vinde og som fortalt røg de to sidste, da stillingen var uafgjort. Adyan Hussein 4 gærder for 8.
I semifinalen dagen forinden vandt vi lodtrækningen mod det sammensatte hold fra Albertslund/Køge og startede med ikke mindre end 260 for 6 gærder. Udover de nævnte lavede Awais Baig 30. Modstanderne ude for 60. Ahmed Raza 2 for 7.
Det var vores 16. lilleputmesterskab siden DCF begyndte med at spille om lilleput-DM i 197
Ny pokal til Svanholm ved Adyan - den gamle er vundet til ejendom af os
Svanholm's lilleputvinder anno 2018
Forrest Elias Muazzam, Benjamin Alam, Anas Raswan, Saif Alam, Ahmed Raza.
Bagest Adyan Hussain (anfører og keeper), Ahsan Rehman, Awais Baig, Harris Raswan